Prețurile apartamentelor au crescut din nou. Cât costă un metru pătrat în marile orașe.
În luna octombrie, prețurile apartamentelor au crescut cu 2,4%. Prețul pe metrul pătrat la nivelul țării a ajuns la 1.335 de euro. În Iași sunt cele mai ieftine apartamente.
Apartamentele s-au scumpit din nou, în ciuda crizei generate de COVID. În luna octombrie, prețurile apartamentelor au crescut cu 2,4% față de luna precedentă. Spre exemplu, pentru un apartament care costa în luna septembrie 80.000 de euro acum vei plăti cu 2.000 de euro în plus. Prețul pe metrul pătrat la nivelul țării a ajuns la 1.335 de euro. Prețurile diferă foarte mult în funcție de oraș.Cele mai scumpe apartamente sunt în Cluj-Napoca, deși creșterea din luna octombrie a fost nesemnificativă, de doar 0,1%. Pe locul 2 se află Capitala, unde cel mai mult s-au scumpit apartamentele noi. Situația este invers în Timișoara, Constanța și Brașov, unde s-au scumpit apartamentele vechi. În Iași sunt cele mai ieftine apartamente.Pentru un apartament cu trei camere, de 70 de mp, plătești în Iași cam 75.000 de euro, în Cluj-Napoca 130.000 de euro, iar în București același apartament costă 95.000 de euro.Prețul unui metru pătrat în marile orașe.